Vanha Vaasa

Vanha Vaasa () on Vaasan 28. kaupunginosa ja osa-alue, noin seitsemän kilometrin päässä keskustasta. Vaasan kaupunginhallinnon tilastoalueista Vanha Vaasa kuuluu Ristinummen suuralueeseen. Liisanlehdon liikealue ja teollisuusalue Vaasa Airport Park kuuluvat Vanhan Vaasan osa-alueeseen. Vuonna 2013 Vanhassa Vaasassa oli noin 700 asukasta.

Vaasan kaupunki sijaitsi nykyisen Vanhan Vaasan alueella aina vuoden 1852 Vaasan paloon saakka, jolloin kaupunki siirrettiin nykyiselle paikalleen. Siellä sijaitsevat myös Korsholman linnan rauniot. 

 Historia 

Kaupunki perustettiin vuonna 1606 keskiaikaisen Mustasaaren kylän paikalle nykyiseen Vanhaan Vaasaan. Kaupungin ruutukaavan piirtäjinä toimivat 1650-luvulla Claes Claesson ja Mikael Bång. Satama sijaitsi aluksi kaupungissa, mutta maankohoamisen myötä se jouduttiin siirtämään 1700-luvulla Vanhansataman alueelle ja myöhemmin Palosaarelle.

Kaupungissa sijaitsi kolme toria: Kirkkotori Pyhän Marian kirkon vieressä nykyisellä puistoaukiolla, Kustaan tori nykyisen Mustasaaren kirkon edessä ja Uusi tori Postikadulla, jonka hautautunut kivetys kaivettiin takaisin esiin 2010-luvun lopulla.Uusi tori, Ett nytt torg, The new marketplace. (opastaulu paikan päällä) Vaasan kaupunki. Kaupungin hallinnolliset toiminnot sijaitsivat 1700-luvulla Kirkkotorin itäpuolella.

Vuonna 1852 tapahtuneen palon jälkeen kaupunkilaisten tuli muuttaa vuoteen 1862 mennessä uuteen Vaasaan, jonka jälkeen Vanha Vaasa oli hyvin pitkään harvaan rakennettua laidunmaata. Vielä 1930-luvun alkaessa siellä oli vain noin kaksikymmentä asuintaloa. Tosin jo vuonna 1919 mietittiin alueen uudelleen rakentamista ensimmäisen kerran, mutta tällöin hanke ei edennyt kovin pitkälle. Vuonna 1934 Vaasan kaupunginhallitus asetti toimikunnan hoitamaan Vanhan Vaasan asioita, tavoitteena kaunistaa aluetta historiaa kunnioittaen. Toimikunta muun muassa kunnosti raunioita ja entisöi alueen katuja.

Uutta asutusta alettiin rakentamaan 1930-luvulla, nykyiseen muotoonsa Vanha Vaasa rakentui pääosin 1950-luvulla.

 Väestö 

Vuonna 2015 Vanhan Vaasan alueella asui 666 asukasta.

Vanhan Vaasan asukkaista äidinkielenään suomea puhui 65,5 %, ruotsia 24,9 % ja muita kieliä 9,6 % vuonna 2015. Alueen työvoimasta opiskelijoita oli 17,0 % ja työttömiä 11,1 % vuonna 2013.

 Vanhan Vaasan historialliset kohteet 
Vanhassa Vaasassa on edelleen nähtävissä muun muassa palossa vaurioituneen, 1400–1500-luvulla rakennetun Pyhän Marian kirkon rauniot sekä nykyisin museona toimiva kauppias Abraham Wasastjernan kivitalo, joka ainoana yksityisasuntona selvisi Vaasan palosta. Vanhassa Vaasassa sijaitsevat myös alun perin hovioikeudeksi vuonna 1786 rakennettu Mustasaaren kirkko sekä Vanhan Vaasan sairaala. Kaupungissa oli myös triviaalikoulu, jota kävi muun muassa J. L. Runeberg. Koulun rakennus sijaitsi kirkon läheisyydessä.

Eteläpuolella Vanha Vaasan Runsorin vastaisella rajavyöhykkeellä toimi sotavankien kurileiri 24. Vanhan Vaasan alueella sijaitsi myös Korsholman linna, mutta se oli raunioitunut jo kauan ennen Vaasan paloa ja rauniotkin jääneet maaherran uuden virkatalon alle.

 Luettelo 

 Kohde Nykyään Paikka Kartalla Suunnittelijatai perustaja Vuosi KuvaHovioikeudenmetsäHovioikeudenpuistikon, Runsorintien ja Yrittäjänkadun rajaama alueHovioikeudenpuistikkoMustasaaren kirkon edustallasuunnittelija1781150pxHovioikeudentaloMustasaaren kirkkoAdelcrantzinkujasuunnittelija1786150pxKorsholman kuninkaankartanoYrkesakademin i ÖsterbottenKuninkaankartanon kampusKuninkaankartanontien päässäKustaa Vaasaperustaja1550-luvullaKorsholman linnaLinnan vallit1300-luvun puolivälin jälkeen150pxKustaan toriHovioikeudenpuistikon ja Mustasaaren kirkon välissä1780-luvulla, nurmetettu 1840-luvulla150pxMustasaaren sairaalaVanhan Vaasan sairaalaVierinkiventie 1suunnittelija1768150pxPyhän Marian kirkkoRauniotRauniopuisto1480–1550 välillä150pxPyhän Marian kirkon kellotapuliRaunioRauniopuisto1671150pxTriviaalikouluRaunioRauniopuisto1684150pxVanhan Vaasan kanaaliOhittaa muun muassa Kuninkaankartanon, Korsholman vallit ja Vanhan Vaasan sairaalan1838–1845150pxWasastjernan talo(Falanderin talo)Vanhan Vaasan museoKauppiaankatu 10Abraham Wasastjernarakennuttaja1781150px

 Kuvia Vanhasta Vaasasta 

 Lähteet 

 Aiheesta muualla 

*